ദുല്ഖറിന്റെ കാര് ശേഖരത്തിലേക്ക് ബെന്സ് ജി 63 എഎംജി ബെന്സിന്റെ ജിക്ലാസ് ലൈനപ്പിലെ ടോപ്പ് എന്ഡ് മോഡല് വില രണ്ടേമുക്കാല് കോടി കൊച്ചി: വാഹനങ്ങളോടുള്ള കമ്ബത്തില് മലയാളത്തിലെ യുവതാരങ്ങളില് മുന്നിലാണ് ദുല്ഖര് സല്മാന്. ബിഎംഡബ്ളിയു, ഫെരാരി, പോര്ഷെ, ബെന്സ് തുടങ്ങിയ ആഡംബര കാറുകള്ക്ക് പിന്നാലെ മെഴ്സിഡസ് ബെന്സ് ജി 63 സ്വന്തമാക്കിയിരിക്കുകയാണ് ഡിക്യു. ഒരു പുതുപുത്തന് മെഴ്സിഡെസ് ബെന്സ്. ജി 63 എഎംജി എന്ന മോഡലാണ് അത്. ബെന്സിന്റെ ജിക്ലാസ് ലൈനപ്പിലെ ടോപ്പ് എന്ഡ് മോഡലാണ് ഇത്. ഇന്ത്യയിലെ വില 2.45 കോടി. 6000 ആര്പിഎമ്മില് 577 ബിഎച്ച്പി കരുത്തും 2500 ആര്പിഎമ്മില് 850 എന്എം ടോര്ക്കും നല്കുന്ന വാഹനമാണ് ഇത്. പെട്രോള് ഇന്ധനമാക്കുന്ന വാഹനത്തിന് ലഭിക്കുന്ന മൈലേജ് 6.1 കി.മീ.ലിറ്റര് ആണ്. യൂറോ എന്ക്യാപ്പ് അനുസരിച്ച് 5 സ്റ്റാര് സുരക്ഷാ റേറ്റിംഗും ലഭിച്ച കാര് ആണിത്. ഒലിവ് ഗ്രീന് നിറത്തിലുള്ള വാഹനമാണ് ദുല്ഖര് സ്വന്തമാക്കിയിരിക്കുന്നത്. ഏകദേശം ഇതേ വില തന്നെ വരുന്ന ബെന്സിന്റെ തന്നെ എസ്എല്എസ് എഎംജിയും ദുല്ഖറിന് സ്വന്തമായുണ്ട്. രണ്ട് സീറ്റര് ലിമിറ്റഡ് സ്പോര്ട്സ് കാര് ആണ് ഇത്. കഴിഞ്ഞ ദിവസം ദുല്ഖര് സല്മാന്റെ പിറന്നാള് ദിനത്തില് സൗബിന് ഷാഹിര് സംവിധാനം ചെയ്യുന്ന ഓതിരം കടകം, അഭിലാഷ് ജോഷിയുടെ കിങ് ഓഫ് കോത്ത എന്നി സീനിമകള് പ്രഖ്യാപിച്ചിരുന്നു. കുറുപ്പ് ആണ് ദുല്ഖറിന്റെ അടുത്ത റിലീസ്. റോഷന് ആന്ഡ്രൂസ് ചിത്രം സല്യൂട്ട്, ലെഫ്റ്റന്റ് റാം എന്ന തെലുങ്ക് ചിത്രം, ബൃന്ദ സംവിധാനം ചെയ്ത ഹേയ് സിനാമിക എന്നീ സിനിമകളും അണിയറയിലുണ്ട്്. Stories you may Like